
Vikariat som ernæringsassistent til Plejehjemmet Bakkely

Grundet langtidssygemelding hos en af vores dygtige medarbejdere søger Plejehjemmet Bakkelys køkken en vikar til et 3-måneders vikariat med start fra den 14. september 2026. I Bakkelys køkken produceres der lækker mad til vores skønne beboere med helt nyt og moderne udstyr. Køkkenet er blevet renoveret i dette efterår med nyt materiale.
Som vikar vil du hurtigt føle dig tilpas på Bakkely, da vi vægter, at du kommer godt fra start med spændende opgaver og ansvar i forhold til dit niveau. På Bakkely værdsætter vi en åben og dialogorienteret medarbejderkultur, som har fokus på samarbejde og kollegial støtte, når arbejdsdagen bliver udfordrende. Vi lægger vægt på, at vi udgør én organisme, hvor alle har en rolle at spille i hjælpen til vores skønne beboere. Der er mange mennesker, som vil sætte pris på din indsats og takke for maden.
Bakkely ligger 20 minutters kørsel fra Herning eller Skjern og 15 minutters gang fra rutebilstationen i Videbæk.

Dine primære opgaver
Plejecentret består af 38 lejligheder og 18 ældreboliger. Arbejdstiden er primært fra 07.00 til 14.00 på hverdage samt hver 2.-3. weekend. Vi involverer beboerne så meget som muligt i de daglige aktiviteter. Det er derfor vigtigt, at vores nye kollega har lyst og evne til at arbejde både i hovedkøkkenet og i afdelingernes køkkener, hvor samvær og fællesskab med beboerne vægtes højt. Vikariatet, som vi tilbyder dig, kan variere fra 30-37 timer pr. uge.

Dine faglige og personlige kvalifikationer
· Du er faguddannet ernæringsassistent og må meget gerne have erfaring. Dog kommer du også i betragtning som nyuddannet, hvis du har energi og vilje.
· Vi laver selv den varme mad, derfor er det vigtigt, at du har erfaring inden for varm produktion, derudover laver vi den kolde mad, gelémad og gratinkost.
· I den grad det er økonomisk rentabelt bager vi selv.
· Plejepersonalet laver løbende ernæringsscreening, som du og resten af køkkenet vil blive inddraget i. Derfor skal du have lyst til samarbejdet med beboere og ansatte. 
· IT-kundskab og gerne erfaring med bestilling ved leverandør.
· Er god til medmenneskelig kontakt og ser mennesker som ligeværdige. 
· Har en tydelig kommunikation og personlighed, der kan bevare roen og overblikket i pressede situationer.
· Er selvstændig og handlekraftig, eller også ønsker du som ung at lære disse discipliner af ældre kollegaer.
· Du har mod til at være ærlig og respektfuld i det kollegiale samarbejde, fordi dine kollegaer og holdet Bakkely er vigtig for dig.

Løn, ansættelsesvilkår og pension i henhold til overenskomst mellem KL og Kost og Ernæringsforbundet. Ansættelse vil være så hurtigt som muligt. 
Yderlige oplysninger fås hos leder Kaj Kristensen på tlf. 97172100 - 28292786. Ansøgningsfrist d. 24. september kl. 12:00 Vi forventer at afholde samtaler løbende, efterhånden som ansøgningerne indkommer. Ansøgninger sendes elektronisk (kaj.kristensen@rksk.dk).

